CELEX: 42016D1655
Language: et
Date: 2016-09-07 00:00:00
Title: Liikmesriikide valitsuste esindajate otsus (EL, Euratom) 2016/1655, 7. september 2016, millega nimetatakse ametisse Üldkohtu kohtunikud

15.9.2016   
            
            
               ET
            
            
               Euroopa Liidu Teataja
            
            
               L 247/15
            
         LIIKMESRIIKIDE VALITSUSTE ESINDAJATE OTSUS (EL, Euratom) 2016/1655,
   7. september 2016,
   millega nimetatakse ametisse Üldkohtu kohtunikud
   EUROOPA LIIDU LIIKMESRIIKIDE VALITSUSTE ESINDAJAD,
   võttes arvesse Euroopa Liidu lepingut, eriti selle artiklit 19,
   võttes arvesse Euroopa Liidu toimimise lepingut, eriti selle artikleid 254 ja 255,
   võttes arvesse Euroopa Aatomienergiaühenduse asutamislepingut, eriti selle artikli 106a lõiget 1,
   ning arvestades järgmist:
   
               (1)
            
            
               Üldkohtu 14 kohtuniku volitused lõpevad 31. augustil 2016. Ka liikmesriikide valitsuste esindajate otsuse (EL, Euratom) 2016/484 (1) artiklis 1 nimetatud kohtunike volitused lõpevad 31. augustil 2016, nagu on kõnealuses artiklis sätestatud.
            
         
               (2)
            
            
               Üldkohtu kohtunike ametikohtadele esitati järgmised kandidaadid: Barna BERKE, Ricardo da SILVA PASSOS ja Octavia SPINEANU-MATEI.
            
         
               (3)
            
            
               On tehtud ettepanek pikendada Zoltán CSEHI, Constantinos ILIOPOULOSE, Anna MARCOULLI ja Dean SPIELMANNI volitusi uueks ametiajaks.
            
         
               (4)
            
            
               Euroopa Liidu toimimise lepingu artikliga 255 loodud komitee on esitanud arvamuse Barna BERKE, Zoltán CSEHI, Constantinos ILIOPOULOSE, Anna MARCOULLI Ricardo da SILVA PASSOSE, Dean SPIELMANNI ja Octavia SPINEANU-MATEI sobivuse kohta Üldkohtu kohtuniku ametikohale.
            
         
               (5)
            
            
               Barna BERKE, Ricardo da SILVA PASSOS ja Octavia SPINEANU-MATEI tuleks nimetada Üldkohtu kohtunikuks käesoleva otsuse jõustumise kuupäevast kuni 31. augustini 2022.
            
         
               (6)
            
            
               Zoltán CSEHI, Constantinos ILIOPOULOS, Anna MARCOULLI ja Dean SPIELMANN tuleks nimetada Üldkohtu kohtunikeks uueks ametiajaks 1. septembrist 2016 kuni 31. augustini 2022. Võttes arvesse, et need neli kohtunikku on Üldkohtu kohtunikud kuni 31. augustini 2016 ja jätkavad käesoleva otsuse vastuvõtmiseni kohtuniku ametiülesannete täitmist, tuleks nad nimetada Üldkohtu kohtunikuks uueks ametiajaks nende eelmise ametiaja lõppemisele järgnevast päevast,
            
         ON VASTU VÕTNUD KÄESOLEVA OTSUSE:
   Artikkel 1
   Üldkohtu kohtunikeks nimetatakse käesoleva otsuse jõustumise kuupäevast kuni 31. augustini 2022 järgmised isikud:
   
               —
            
            
               Barna BERKE,
            
         
               —
            
            
               Ricardo da SILVA PASSOS,
            
         
               —
            
            
               Octavia SPINEANU-MATEI.
            
         Artikkel 2
   Üldkohtu kohtunikeks nimetatakse ajavahemikuks 1. septembrist 2016 kuni 31. augustini 2022 järgmised isikud:
   
               —
            
            
               Zoltán CSEHI,
            
         
               —
            
            
               Constantinos ILIOPOULOS,
            
         
               —
            
            
               Anna MARCOULLI,
            
         
               —
            
            
               Dean SPIELMANN.
            
         Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 7. september 2016
      
         
            Eesistuja
         
         P. JAVORČÍK
      
   
   
      (1)  Liikmesriikide valitsuste esindajate 23. märtsi 2016. aasta otsus (EL, Euratom) 2016/484, millega nimetatakse ametisse Üldkohtu kohtunikud (ELT L 87, 2.4.2016, lk 31).